- รับลูกหมามาได้อาทิตย์นึงแล้วค่ะ เป็นลูกหมาจรในหมู่บ้านคนให้ ณ ตอนนี้ ทั้งเเม่หมาและลูกหมาไม่มีอาการอะไร อย่างงี้ความเสี่ยงการเป็นพิษสุนัขบ้าจะน้อยหรือมากคะ -ไม่ทราบว่าต้องสังเกตอาการอย่างน้อยกี่วันถึงจแน่ใจว่าไม่มีเชื้อคะ (รับมาเลี้ยงในบ้านค่ะ) - เมื่อวานโดนน้องข่วนเป็นรอยเเดงแล้วหายไป จำเป็นต้องฉีดเซรุ่มหรือวัคซีนพิษสุนัขบ้ามั้ยคะ อย่างช้าควรไปฉีดได้กี่วันหลังโดนข่วนคะ ขอบมากค่ะ
สวัสดีค่ะ การถูกสุนัขกัดหรือข่วน ทำให้เกิดรอยแดงหรือมีเลือดไหลจากแผลนั้น เป็นช่องทางการรับเชื้อพิษสุนัขบ้าได้ค่ะ ช่องทางอื่นๆเช่นการที่น้ำลายสัตว์มาโดนที่แผลเปิด หรือเข้าสู่เยื่อบุตา ปาก หรือจมูกโดยตรงหรือการกินเนื้อสัตว์ดิบ เป็นต้นดังนั้นหากสุนัขยังไม่ได้รับวัคซีนพิษสุนัขบ้า และเป็นสุนัขที่เคยอยู่นอกบ้านมาก่อน มีโอกาสเป็นโรคพิษสุนัขบ้าได้เช่นกัน อาจจะสังเกตสุนัข 10 วัน หากผ่านไป 10 วัน สุนัขไม่มีอาการผิดปกติอะไร ก็น่าจะไม่ได้มีเชื้อแต่อย่างไรก็ตามเนื่องจากเป็นโรคที่หากมีอาการแล้วมักถึงชีวิต แนะนำว่าควรไปฉีดวัคซีนป้องกันพิษสุนัขบ้าไว้ร่วมด้วยจะดีกว่า โดยหากไม่เคยรับวัคซีนมาก่อนเลย ถ้าถูกกัดมาภายใน 7 วันจะมีการฉีดเซรุ่มซึ่งเป็นวัคซีนที่ออกฤทธิ์ทันทีให้ ร่วมกับฉีดวัคซีนต่ออีก 5 เข็มภายใน 1 เดือน แต่หากเกิน 7 วันหลังถูกกัดไปแล้ว ก็ยังไปรับวัคซีนได้ เพียงแต่ไม่ต้องฉีดเซรุ่มแล้วเท่านั้น